**Pravidlá Vojvodinského festivalu slovenských ľudových piesní**

**v prednese detí**

**ROZSPIEVANÉ KLENOTY**

Čl. 1

Festival je tradičný a koná sa každoročne v októbri.

Čl. 2

Festival prebieha v dvoch častiach:

- prvá eliminačná časť, kde sa kde sa zúčastňujú mladý speváci z Kovačici

- druhá záverečná (finálová) časť, kde sa zúčastňujú speváci zo všetkých slovenských

prostredí vo Vojvodine.

Čl. 3

Na festivale súťažia sólisti, takže duetá a podobné skupiny môžu účinkovať len ako hostia festivalu. Na festivale súťažia speváci v dvoch vekových kategórii:

• mladšia veková kategória od 7 – 10 rokov;

• staršia veková kategória od 11 – 14 rokov.

Účastník, ktorý obsadil prvé miesto vo svojej kategórii viac nemôže súťažiť v tej istej kategórii ; na festivale vystúpi ako víťaz minulých ročníkov festivalu v revuálnej časti.

Čl. 4

CIEĽ FESTIVALU

Cieľ festivalu je pestovať a zachovať slovenskú ľudovú pieseň, ako i pestovanie tradície v oblasti literatúry v slovenskom jazyku.

Čl. 5

Organizátorom festivalu je Dom kultúry 3. októbra v Kovačici

Čl. 6

PODMIENKY ÚČASTI

Právo účasti majú deti vo veku od 7 do 14 rokov.

Spevák na festivale musí odspievať dve slovenské ľudové piesne.

V prihláške pre festival potrebne je zaslať:

- notový zápis piesní s určenou tonalitou

- meno a priezvisko speváka

- ročník základnej školy

- mená piesni

- osoba pre kontakt z plnou adresou alebo mail adresou

Všetky prihlášky zostávajú v archíve organizátora.

Čl. 7

Odborná porota sa skladá z minimálne troch členov :

- predseda odbornej poroty

- prvý člen odbornej poroty

- druhý člen odbornej poroty

Odborná porota udeľuje cenu:

- prvé miesto pre interpretáciu

- druhé miesto pre interpretáciu

- tretie miesto pre interpretáciu

Cenu obecenstva pre najlepší prednes obecenstvo vyberie okrúžkovaním svojho favorita na hlasovacom lístku ktorý sa dostane spolu zo vstupenkou.

Čl. 8

V prípade veľkého počtu prihlášok, keď by nebolo možne realizovať festival v určenej časovej lehote, speváci odspievajú po jednej z prihlásených piesni, po vlastnom výbere.

Čl. 9

Cestovné trovy si účastníci hradia sami.

Organizátori účastníkom zabezpečujú stravu a osvieženie počas pobytu v Kovačici.

Čl.10

ZÁVEREČNÉ USTANOVENIA

ORGANIZÁTOR festivalu, odborná porota, ako i všetci účastníci súťaže festivalu sú povinní dodržiavať všetky podmienky pravidiel tohoto festivalu.

ORGANIZÁTOR má právo kedykoľvek, totiž aj počas trvania súťaže zmeniť tieto pravidla aj bez udania dôvodov.

Prihláškou do súťaže vyjadrujú účastníci svoj súhlas riadiť sa týmito oficiálnymi pravidlami.

Originály pravidiel budú k nahliadnutiu na pracoviskách organizátorov festivalu.

Org. výbor festivalu